Scho im Oitatum hots Hãndlsrutn gebm, auf denan ma zum Beispö Bernstaa und Pöze in Richtung Römischs Reich transpoatiad hot und umgekead Keramikwoan, Wein und Öl ãnglifad woan san. Zua Zeid von da Hanse woa di Ostsee ah a bedeutenda Vakeas- und Hãndlsweg. Im Dreißgjärign Kriag hot Schwedn Erobarungen im Ostseeraum gmocht. Und im zweitn Wödkriag hot di deitsche Flottn gegn di sowjetische kämpft. Werendm Koidn Kriag hom vüle vasucht über d'Ostsee in den Westn z'flüchtn.